Hei mahi whakamahere anake

**Paerewa Paetae Toi Ataata 91737:** Te whakamātau i ngā pūkenga toi o ngā toi ataata

**Te Kaupapa Ako:** Toi Ataata 2.1A v1

**Te Ingoa o te Rauemi:** He ringa raupā

**Whiwhinga:** 4

Tohutohu mā te Ākonga

**Te Horopaki**

Kua tonoa mai koe kia whakawhanake tauira mō tētahi waitohu mō te rūnanga ā-iwi o tōu rohe.

Kua tukuna tētahi tauāki e tautohu ana i ngā āhuatanga ka whakaaturia i roto i te waitohu. Ka whakaritea e koe tētahi tuhinga hukihuki, kātahi ka āta whakawhanake koe i ētahi tauira hei whakatinana i ngā āhuatanga kua tautohua.

Ka aromatawaingia tāu whakamātau i ngā pūkenga toi taketake hei whakawhanake i tētahi waitohu.

**Hei Mahi**

1. E ai ki te kōrero whakamārama kua tukuna ki a koe, ko ngā āhuatanga hei whakaatu mai i roto i te waitohu, ko te moana, te whenua, te maunga, tae atu ki te kotahitanga o ngā hapū o te iwi. Āta whakaarohia ētahi tauira, hoahoa hoki e tika ana hei whakaatu i aua āhuatanga.
2. Whakaritea tētahi tuhinga hukihuki hei whakatinana i aua āhuatanga. Kōwhiria te mea pai rawa hei whakawhanake i ngā āhuatanga o roto, kia tika ai te āhua o ngā whakaahua, kia hāngai tōtika ki te kaupapa.
3. Tukuna te waitohu me ōna kōrero whakamārama anō hoki.

**Taunakitanga: Toi Ataata 91737 He ringa raupā**

|  |  |  |
| --- | --- | --- |
| **Taunakitanga mō te Paetae**  | **Taunakitanga mō te Kaiaka**  | **Taunakitanga mō te Kairangi**  |
| *Te whakawhanake waitohu mō tētahi rūnanga ā-iwi.*Ka whakamātau i ngā pūkenga toi o ngā toi ataata i roto i tētahi kaupapa, horopaki rānei.Ka whakaatu i te mārama ki ngā tikanga o ngā pūkenga toi o ngā toi ataata.  | *He kaiaka te whakawhanake waitohu mō tētahi rūnanga ā-iwi.*Ka whakamātau i ngā pūkenga toi o ngā toi ataata kia hāngai tōtika ki tētahi kaupapa, horopaki rānei.Ka whakamāori i ngā tikanga o ngā pūkenga toi o ngā toi ataata. | *He kairangi te whakawhanake waitohu mō tētahi rūnanga ā-iwi.*Ka whakamātau i ngā pūkenga toi o ngā toi ataata kia hāngai, kia whaitake tonu i roto i tētahi kaupapa, horopaki rānei.Ka whakawhānui i ngā tikanga o ngā pūkenga toi o ngā toi ataata kia puta ai he māramatanga. |